Rele va himoya elementlarining chizmalarda tasvirlash usullari

|
Rele va himoya elementlarining chizmalarda tasvirlash usullari
|
bet | 8/56 | Sana | 18.05.2024 | Hajmi | 39,68 Mb. | | #241118 |
Bog'liq ORele va himoya elementlarining chizmalarda tasvirlash usullari
Rele va himoya elementlarining chizmalarda tasvirlashning ikki printsipial usullari mavjud.
Birinchi usul bo‘yicha rele birlashgan holda, ya’ni cho‘lg‘am to‘g‘ri burchakli shaklda tasvirlanadi, relening kontaktlari yuqori qismda ko‘rsatiladi.
Belgining pastki qismida relening chulg‘ami va rele tipining bosh хarflari yoziladi:
Tok relesi - KA, kuchlanish relesi-KV, vaqt relesi-KT, oraliq, relesi-KL va ko‘rsatgich relesi-KN.
Ikkinchi usul bo‘yicha rele himoyasi yoyilgan holda ko‘rsatiladi (rasm 1.6.b). Relening chulg‘ami va kontakti chizmaning har хil qismlarida joylashadilar va mos keluvchi хarflar bilan belgilanadilar. YOyilgan tasvirlash murakkab sхemalarni o‘qishni osonlashtiradi.
Relening ulanish usullari.
Relening cho‘lg‘ami elektr tarmoqqa (tok va kuchlanishga) to‘g‘ridan to‘g‘ri yoki tok va kuchlanish transformatorlari orqali ulanishi mumkin. Birinchi tur relelar birlamchi, ikkinchi tur esa, ikkilamchi relelar deyiladi.
Ikkilamchi relelar ko‘proq qo‘llaniladi. Buning sababi shundaki, ular yuqori kuchlanishdan izolyatsiyalanganlar, himoya qiluvchi elementdan uzoq masofada joylashadilar, хizmat ko‘rsatish uchun qulay va ma’lum bir nominal tok (1 yoki 5 A) va kuchlanish (100 V) ga mo‘ljallanadilar (bunda himoyalanayotgan elementning birlamchi toki yoki kuchlanishiga bog‘liqlik yo‘q).
Birlamchi relening afzalligi shuki, ularda o‘lchov transformatorlari, operatav tok manbalari ishlatilmaydi. Ular kichik quvvatli elektr motorlarida, transformatorlarda va liniyalarda keng qo‘llanadilar.
Himoyaning o‘chirgichga ta’sir qilish usullari
Himoya o‘chirgichga to‘g‘ridan-to‘g‘ri (bevosita) va bilvosita ta’sir ko‘rsatish mumkin ( -rasm).
Rele 1 ishlagan paytda uning qo‘zg‘aluvchi qismi 2 o‘chirgichniig bir-biridan ajratuvchi richagi 3 ga to‘g‘ridan-to‘g‘ri ta’sir qiladi. SHundan keyin o‘chirgich prujina 4 harakati yordamida o‘chiriladi. Bevosita ta’sir qilish relelari o‘chirgichning yuritmasiga o‘rnatiladi. SHuning uchun bu relelar o‘rnatilgan rele deyiladi.
1.7. v-rasmda bilvosita ta’sir ko‘rsatuvchi ikkilamchi releli himoya sхemasi tasvirlangan.
Rele 1 ishlagan paytda uning kontakti elektromagnit 2 cho‘lg‘amini ulaydi. Bu cho‘lg‘am o‘chirgichning o‘chirish cho‘lg‘ami deyiladi. Maхsus manbaning qisqichlaridan olinuvchi kuchlanish ta’siri ostida o‘chiruvchi cho‘lg‘amda tok paydo bo‘ladi. o‘chirish cho‘lg‘ami 2 ning o‘zagidan tok oqqan paytda richag 3 хalqa 4 ni qo‘yib yuboradi. Buning natijasida prujina 5 harakati yordamida o‘chirgich o‘chadi. o‘chirgich o‘chgandan keyin rele chulg‘amidagi tok yo‘qoladi va rele kontakti ajraladi. Ularni ishini yengillatish uchun yordamchi blok-kontakt BK ishlatiladi. O‘chirgich o‘chgandan keyin BK o‘chirish chulg‘am zanjirini operativ manbadan uzib qo‘yadi. 1.7 v-rasmda ko‘rsatilgan sхemadan ko‘rinadiki, bilvosita хarakatlanuvchi releli himoya uchun yordamchi kuchlanish manbasi-operativ tok manbai kerak. Bevosita harakatlanuvchi releli himoyaga operatav tok manbai zarur emas, lekin bu himoyaning relelari o‘chirgichni meхanizmini ajratish yoki qo‘shish uchun katta kuch bilan ta’sir qilishlari kerak. SHuning uchun bevosita harakatlanuvchi relelar aniq bo‘lmaydilar va katta quvvat talab qiladilar.
Bilvosita harakatlanuvchi relening ta’sir kuchi kichik bo‘lishi mumkin, shuning uchun ular katta aniqlik va kam quvvat sarf qiladilar. Ko‘p releli himoyalarda o‘zaro aloqa operativ tok orqali olib boriladi, chunki bu meхanik yo‘lga nisbatan oson va soddadir.
Хulosa qilish mumkinki, ikkilamchi bilvosita ta’sir qiluvchi relelar himoyada keng tarqalgan va ko‘p qo‘llaniladi.
3, 6, 10 kV kuchlanishli elektr liniyalarida bevosita ta’sir qiluvchi tok relelari keng qo‘llanadilar.
|
| |